Memorandums Taken on a Journey from Paris into the Southern Parts of France and Northern of Italy
Memorandums Taken on a Journey from Paris into the Southern Parts of France and Northern of Italy (scilicet "Memoranda e peregrinatione a Lutetia in partes Franciae meridionales Italiaeque septentrionales scripta") sunt commentarii a Thoma Jeffersonio extracta e schedis suis, quas anno 1787 scribebat dum iter per Franciam et Italiam fecit. Quod iter ad debilitatem manus curandam usu aquarum Sextiarum susceperat; memoranda autem pauca de hac re, magna parte de vinis Francicis frugibusque aliis tam Francicis quam Italicis disserunt (amici enim quibus memoranda missa sunt, Thomas Lee Shippen et Ioannes Rutledge, de vinis Europaeis quaerebant). Vinum Burgundicum, Belloiocense, de Côte-Rôti, Eremiticum, Lunellense, Frontiniacum, Burdigalense, caseus Parmensis, fici Massilienses, oleae et aurantia Provinciae describuntur; situs Canalis meridiani(fr) evolvitur; via littoralis a Genua Nicaeam et via a Taurinis per Tendam Albintimilium usque, non iam constructae, proponuntur.